Gwendoline Christie. Gwendoline Christie (, 1978-yil 28-oktyabr) — ingliz aktrisasi. HBO telekanalining "Taxtlar o‘yini" (2012-2019) fantastik-dramaviy serialidagi Brienne of Tarth obrazi va "" (2015) hamda " : So‘nggi jedaylar" (2017) filmlarida birinchi darajali kapitan Phazma roʻli bilan mashhur. Gwendoline "Yulduzlar jangi: Kuchning uyg‘onishi" filmidagi ijrosi uchun 2019-yilda „Drama serialidagi eng yaxshi ikkinchi plandagi aktrisa uchun“ Primetime Emmy Awards mukofotiga nomzod boʻlgan. Shundan soʻng Christie Netflix’ning "The Sandman" va "Wednesday" (ikkalasi 2022-yilda chiqarilgan) nomli fantastik seriallarida roʻl ijro etdi. Yoshligi. Christie Worthing shahrining West Sussex qirgʻogʻida dunyoga kelgan. Uning ikkita akasi bor. Onasi uy bekasi, dadasi savdogar boʻlgan. Christie South Downs tepaliklari yaqinidagi qishloqda ulgʻaygan. Bolaligida gimnastika bilan shugʻullangan, lekin orqa miya jarohatidan keyin aktrisalik faoliyatiga oʻtgan. Christie 2005-yilda London Drama Center'da taʼlim olgan. Faoliyati. Christie ilk bor ekranda 2007-yilda Nathaniel Mellors tomonidan yozilgan va rejissyorlik qilingan "The Time Surgeon" nomli qisqa metrajli filmidagi ijrosi bilan paydo boʻlgan. 2010 va 2011-yillar oraligʻida badiiy koʻrgazmalarning bir qismi sifatida yoki tanlangan ommaviy namoyishlarda chiqarilgan eksperimental qisqa metrajli filmlarida ham roʻl ijro etdi. Sahna ortida prodyuser yordamchisi sifatida ishtirok etgan va kasting, kostyumlar, rekvizitlar hamda grim boʻyicha ishchilarga yordam bergan. Shu bilan birga, 2009-yilda Terry Gilliam rejissyorligida suratga olingan "The Imaginarium of Doctor Parnassus" filmidagi kichik roli bilan oʻzining badiiy filmdagi debyutini qildi. Gwendoline 2009-yilda Patrick Wolf bilan "Damaris" klipida suratga tushdi. Christie Gwendoline 2011-yil iyul oyida HBO telekanalida efirga uzatiluvchi "Taxtlar o‘yini" fantastik teleserialining ikkinchi mavsumida jangchi Brien of Tarth rolini ijro etadi. Uning qahramoni — gʻayrioddiy uzun boʻyli, gavdali va sodda koʻrinishdagi ayol — romanning koʻplab oʻquvchilari orasida sevimli qahramon va Christie kasting oʻtkazilishidan ancha oldin muxlislar tomonidan bu rolga taklif qilingan edi. Uning debyuti ikkinchi mavsumning 2012-yil 15-aprelda namoyish etilgan "What Is Dead May Never Die" nomli uchinchi epizodida namoyish etildi. Uning ilk chiqishi tanqidchilar tomonidan yaxshi qabul qilindi. Christie 2022-yil noyabr oyida Netflix studiyasida suratga olingan "Wednesday" qoʻrqinchli-komediya serialida bosh direktor Larisa Weems rolini ijro etadi.